22/2005
04.
%L ` -o y

ROVANIEMEN HOVIOIKEUS
Valtakatu 10 - 12, 96200 ROVANIEMI Puh. 010 36 41800, Fax 010 36 41850 rovaniemi.ho@om.fi
Oikeusministeriö

PL 25
00023 VALTIONEUVOSTO

Asia Rovaniemen hovioikeuden lausunto Syyttäjälaitoksen rakenne- ja resurssityöryhmän välimietinnöstä (Lausuntoja ja selvityksiä 2005:2)
Työryhmän esittämistä vaihtoehdoista hovioikeus pitää parhaimpana ensiksi esitettyä vaihtoehtoa, jota se kannattaa. Tämän mukaan paikallinen syyttäjän-toimi järjestettäisiin niin, että nykyisistä 16 yhteistoiminta-alueesta muodostettaisiin omat syyttäjäyksikkönsä. Näiden syyttäjänvirastoiksi kutsuttujen paikallisyksiköiden lisäksi olisi Helsingin kihlakunnan syyttäjänvirasto ja Ahvenanmaan maakunnansyyttäjänvirasto. Vaihtoehdossa syyttäjäyksiköt vähenisivät nykyisestä runsaasta 60 yksiköstä 18 yksikköön. Ehdotetuilla syyttäjänvirastoilla olisi toiminnallisten palvelujen saatavuuden edellyttämiä paikallistoimistoja 44 muulla paikkakunnalla.

Käsivarren ja Kittilän kihlakuntien nimismiesten syyttäjäntehtävät siirrettäisiin vaihtoehdossa Lapin yhteistoiminta-alueesta muodostettavaan Lapin läänin syyttäjäyksikköön, jonka kihlakunnansyyttäjät huolehtisivat nimismiehiltä siirtyvistä syyttäjätehtävistä. Hovioikeus kannattaa esitystä tältäkin osin, koska on periaatteellisesti ongelmallista, että osassa maata syyttäjäntehtäviä hoitavat muut kuin päätoimiset syyttäjät ja että sama henkilö sekä johtaa esitutkintaa että toimii syyttäjänä.

Hovioikeudella ei ole huomautettavaa sen suhteen, että syyttäjänvirastojen nimet vahvistettaisiin maakunnallisten nimien mukaan ja paikallistoimistojen nimet sijoituspaikkakuntien mukaan.

Ehdotettu malli on selkeä ja toteuttamiskelpoinen. Malli turvaa myös syyttäjä-palveluiden tasapuolisen saatavuuden koko maassa sekä mandollistaa paikallisten syyttäjävoimavarojen ja erityisasiantuntemuksen kehittymisen ja tehokkaan kohdentamisen. Hallintoa keventämällä vapautetaan resursseja
enemmän varsinaisiin syyttäjäntehtäviin.

Suuremmat syyttäjäyksiköt tuovat myös selkeyttä sekä vähentävät neuvottelu-osapuolia ja yhteistyökumppaneita eri hovioikeuspiireissä käynnistetyissä ja käynnistettävissä laatuhankkeissa, joissa uuden keskustelukulttuurin pohjalta pyritään parantamaan työn laatua koko oikeudenhoidon ketjussa. Erityisesti

Rovaniemen hovioikeuspiirissä laatutyöstä koko oikeudenhoidon ketjussa on saatu hyviä tuloksia ja kokemuksia.

Välimietinnön liitteestä 3 ilmenevistä syyttäjänvirastoista ja niiden paikallistoimistoista sekä niiden sijoituskihlakunnista hovioikeudella ei ole huomautettavaa. Erityisen hyvänä ratkaisuvaihtoehtona hovioikeus pitää sitä, että Kittilän ja Käsivarren nimismiesten syyttäjäntehtävät hoidetaan Rovaniemen yksiköstä käsin.

Tärkeänä tavoitteena on turvata syyttäjäpalveluiden alueellinen saatavuus sekä hyvät yhteistyömandollisuudet niin esitutkintaviranomaisten kuin tuomioistuintenkin kanssa. Toiminnalliset tarpeet toteutuvat hovioikeuden käsityksen mukaan parhaiten hovioikeuden kannattamassa vaihtoehdossa. Suuremmalla on suuremmat mandollisuudet.

Rovaniemellä huhtikuun 1. päivänä 2005

Kansliapäällikkö	Riitta S; , enpåä

Hovioikeuden presidentti

Lr‑
Esko Oikarinen